Tamni način

Jučer su policijski službenici Policijske postaje Biograd zaprimili prijavu 59-godišnje žene o internetskoj prijevari.

Naime, 59-godišnjakinja je tijekom mjeseca srpnja prošle godine putem Facebooka stupila u kontakt s osobom, koja se predstavila kao muškarac iz Amerike, koji se trenutno nalazi u Afganistanu, te joj ponudio poslati veću količinu novca i zlata. Nakon toga mu je oštećena u više navrata na račune nepoznatih osoba iz raznih europskih zemalja uplatila 460 tisuća kuna, nakon čega joj se osoba prestala javljati.

U tijeku je kriminalističko istraživanje u svezi kaznenog dijela Prijevare.

“Ovom prilikom još jednom skrećemo pozornost građanima na ovakav oblik prijevare te upozoravamo građane da ne nasjedaju na razne internetske prijevare i da se ne upuštaju u sumnjive novčane transakcije, kako ne bi sami postali žrtve ili nesvjesno sudjelovali u počinjenju kaznenih djela. Ukoliko vas nepoznata osoba traži da joj uplatite novac, iz bilo kojeg razloga, ne prihvaćajte komunikaciju i ne šaljite joj novac. Dobro razmislite i provjerite sve okolnosti, a ukoliko smatrate da se radi o prijevari ili nekom drugom protupravnom ponašanju, događaj prijavite policiji na broj 192”, naglašavaju iz PU zadarske.

Podijeli ovo: Facebook

Twitter

Tumblr

WhatsApp

Telegram

Skype



Ostavi komentar koristeći Facebook